Jelaskan Peristiwa dari 10 Mac dalam bahasa melayu

241 SM - Republik Rom menewaskan Carthage dalam Pertempuran Kepulauan Aegates, dengan itu mengakhiri Perang Punic Pertama.

1735 – Perjanjian antara Nadir Shah dan Rusia ditandatangani berhampiran kota Ganja, kemudian tentera Rusia berundur dari Baku.

1762 – Huguenot Perancis Jean Calas yang terhukum atas pembunuhan anaknya, mati setelah teruk diseksa oleh pihak berkuasa; peristiwa ini mengilhamkan Voltaire untuk melancarkan kempen toleransi keagamaan dan pembaharuan undang-undang.

1814 – Napoleon I dari Perancis tewas dalam Pertempuran Laon di Perancis.

1831 - Raja Louis-Philippe (gambar) mengasaskan unit sukarelawan asing Legion Asing Perancis untuk mendukung perangnya di Algeria.

1848 – Perjanjian Guadalupe Hidalgo diratifikasi oleh Senat Amerika Syarikat, maka berakhirnya Perang Mexico-Amerika.

1855 - Tengku Ali diisytiharkan sebagai Sultan Johor oleh British dengan gelaran Sultan Ali Iskandar Shah setelah termeterainya Perjanjian antara Tengku Ali dan Temenggung Ibrahim.

1861 - Angkatan tentera Toucouleur yang diketuai al-Haj Umar Tall menawan Ségou dan menakluki Empayar Bambara, kini di Mali.

1876 – Alexander Graham Bell julung kalinya menjayakan panggilan telefon dua-hala dengan menyalurkan pesanan "En. Watson, mari sini, saya nak berjumpa dengan encik."

1905 – Eleftherios Venizelos menyeru agar Crete disatukan dengan Greece, lalu mencetuskan pemberontakan Theriso.

1906 - Lebih seribu orang pelombong batu arang terbunuh dalam bencana lombong Courrières (gambar) di utara Perancis, bencana perlombongan paling dahsyat di Eropah.

1912 – Yuan Shikai mengangkat sumpah sebagai Presiden Republik China Sementara yang kedua.

1917 – Batangas dirasmikan sebagai salah sebuah encomienda terawal di Filipina.

1922 – Mahatma Gandhi diberkas di India, dibicarakan atas dakwaan menghasut, lalu dihukum penjara enam tahun, sebelum dibebaskan selepas dua tahun untuk menjalani pembedahan apendisitis.

1952 - Dilarang undang-undang untuk menyertai semula pilihan raya, bekas Presiden Fulgencio Batista merampas kuasa untuk terus menguasai Cuba.

1959 – Pemberontakan Tibet: Oleh sebab takut diculik oleh China, 300,000 orang Tibet mengepung istana Dalai Lama untuk melindunginya.

1969 – Di Memphis, Tennessee, James Earl Ray mengaku bersalah atas tuduhan membunuh Martin Luther King, Jr.

1970 – Perang Vietnam: Kapten Ernest Medina didakwa atas kesalahan jenayah perang My Lai.

1975 – Perang Vietnam: Tentera Vietnam Utara menyerang Ban Me Thuot, Vietnam Selatan, dalam perjalanan menawan Saigon.

1977 – Para ahli astronomi menemui gelang di keliling Uranus.

1990 – Di Haiti, Prosper Avril digulingkan selepas merampas kuasa 18 bulan lalu.

2000 – Indeks pasaran saham NASDAQ Composite mencapai kemuncaknya pada 5132.52 mata, menandakan zaman penggelembungan dot-com bakal berakhir.

2005 – Ketua Eksekutif Hong Kong pertama Tung Chee Hwa mengumumkan perletakan jawatan disebabkan ketidakpuasan hati meluas terhadap kepemimpinannya.

2006 – Kuar NASA Mars Reconnaissance Orbiter mencapai orbitnya di sekeliling Marikh.

2011 – Di tengah pemberontakan di Libya, Perancis menjadi negara pertama mengiktiraf Majlis Peralihan Nasional sebagai kerajaan Libya yang sah.

2012 – Parti bekas Perdana Menteri Robert Fico Hala – Demokrasi Sosial mendapat majoriti dalam pilihan raya parlimen Slovakia.